**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PROJEKTUI „ALSĖDŽIŲ GIMNAZIJOS VALGYKLOS PRITAIKYMAS BENDRUOMENĖS POREIKIAMS“**

**IR LĖŠŲ SKYRIMO**

2019 m. spalio 31 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Vietos projektų, įgyvendinamų bendruomenių inicijuotos vietos plėtros būdu, administravimo taisyklėmis, patvirtintomis Lietuvos Respublikos žemės ūkio ministro 2016 m. rugsėjo 21 d. įsakymu Nr.3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, ir atsižvelgdama į Vietos projektų finansavimo sąlygų aprašą, patvirtintą Plungės rajono savivaldybės Vietos veiklos grupės valdybos 2019 m. rugpjūčio 29 d. posėdžio protokolu Nr. 5, Plungės rajono savivaldybės taryba n u s p r e n d ž i a:

1. Pritarti Plungės r. Alsėdžių Stanislovo Narutavičiaus gimnazijos paraiškos teikimui finansinę paramą gauti projektui „Alsėdžių gimnazijos valgyklos pritaikymas bendruomenės poreikiams“ (toliau – Projektas), planuojamam įgyvendinti pagal Plungės rajono savivaldybės Vietos veiklos grupės 2014-2020 metų vietos plėtros strategijos priemonės „Bendruomenių ir kitų pelno nesiekiančių organizacijų verslo iniciatyvų kūrimosi skatinimas“ (Nr. LEADER-19.2- SAVA-6) veiklos sritį „Parama buitinių ir kitų paslaugų plėtrai kaimo vietovėse“ (Nr. LEADER-19.2.-SAVA-6.1).

2. Dalyvauti partnerio teisėmis, įgyvendinant Projektą, ir užtikrinti ne mažiau kaip 5 procentų visų tinkamų finansuoti Projekto išlaidų ir pridėtinės vertės mokesčio, netinkamo finansuoti iš Projekto lėšų, padengimą Savivaldybės lėšomis, neviršijant 12 000 eurų.

3. Įgalioti Savivaldybės administracijos direktorių, o jo nesant – Administracijos direktoriaus pavaduotoją pasirašyti su Projekto teikimu bei įgyvendinimu susijusius dokumentus.

Savivaldybės meras

SUDERINTA:

Administracijos direktorius  Kalbos tvarkytojas Finansų ir biudžeto skyriaus vedėja

Mindaugas Kaunas Algirdas Eidukaitis Daiva Mažeikienė

Juridinio ir personalo administravimo skyriaus

vedėjas

...................................................................

V. Tumas

Sprendimą rengėStrateginio planavimo ir investicijų skyriaus vedėja

Žaneta Piepalienė

Teisės aktų projektų numatomo teisinio reguliavimo

poveikio vertinimo rezultatų pateikimo tvarkos aprašo

priedas

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTUI „ALSĖDŽIŲ GIMNAZIJOS VALGYKLOS PRITAIKYMAS BENDRUOMENĖS POREIKIAMS“**

**IR LĖŠŲ SKYRIMO“**

2019 m. spalio 11 d.

Plungė

**1. Parengto teisės akto projekto tikslai -** gauti Plungės rajono savivaldybės tarybos pritarimą vykdyti Plungės r. Alsėdžių Stanislovo Narutavičiaus gimnazijos projektą „Alsėdžių gimnazijos valgyklos pritaikymas bendruomenės poreikiams“ (toliau – Projektas), planuojamą įgyvendinti pagal Plungės rajono savivaldybės Vietos veiklos grupės 2014-2020 metų vietos plėtros strategijos priemonės „Bendruomenių ir kitų pelno nesiekiančių organizacijų verslo iniciatyvų kūrimosi skatinimas“ (Nr. LEADER-19.2- SAVA-6) veiklos sritį „Parama buitinių ir kitų paslaugų plėtrai kaimo vietovėse“ (Nr. LEADER-19.2.-SAVA-6.1).

Dalyvauti partnerio teisėmis, įgyvendinant Projektą, ir užtikrinti ne mažiau kaip 5 procentus visų tinkamų finansuoti Projekto išlaidų padengimą Savivaldybės lėšomis.

**2.** **Teisės akto projekto esmė, rengimo priežastys ir motyvai.**

Pagal paskelbtą Plungės rajono savivaldybės Vietos veiklos grupės 2014-2020 metų vietos plėtros strategijos kvietimą teikti vietos projektus Nr. 20 Plungės r. Alsėdžių Stanislovo Narutavičiaus gimnazija planuoja gimnazijos patalpose esančią maitinimo įstaigą rekonstruoti ir pritaikyti bendruomenės poreikiams. Bendruomenės reikmėms pritaikytose patalpose būtų įrengta 60 vietų maitinimo įstaiga ir sukurtos 2 naujos darbo vietos, įsigyta maitinimo įstaigai reikalinga įranga, inventorius, padarytas atskiras, pritaikytas neįgaliesiems, įėjimas iš kiemo pusės.

**3. Lėšų poreikis (jeigu teisės aktui įgyvendinti reikalingos lėšos).**

Plungės rajono savivaldybės Vietos veiklos grupės 2014-2020 metų vietos plėtros strategijos priemonės kvietimui teikti vietos projektus Nr. 20 didžiausia galima parama vienam projektui – 60 000,00 Eur iš EŽŪFKP ir Lietuvos Respublikos valstybės biudžeto lėšų.

Paramos vietos projektui įgyvendinti lyginamoji dalis - 95 proc.

Atsižvelgiant į maksimalų paramos dydį ir paramos intensyvumą, planuojamas preliminarus Projekto biudžetas:

Projekto preliminari vertė - 63 460,00 eurų;

Prašoma paramos suma – 51 500,00 eurų;

Savivaldybės prisidėjimas - 11 960,00 eurų (2 575,00 eurai - 5 proc. bendrojo finansavimo lėšos - ir 9 385,00 eurai - pridėtinės vertės mokesčiui, netinkamam finansuoti iš Projekto lėšų, kompensuoti.

**4. Laukiami rezultatai.**

Patvirtinus Plungės rajono savivaldybės tarybos sprendimą, bus gautas pritarimas Plungės r. Alsėdžių Stanislovo Narutavičiaus gimnazijos projekto „Alsėdžių gimnazijos valgyklos pritaikymas bendruomenės poreikiams“ paraiškos teikimui ir įgyvendinimui.

**5. Kita svarbi informacija.**

Plungės r. Alsėdžių Stanislovo Narutavičiaus gimnazijos 2019-10-10 raštas Nr. S-145 „Dėl prisidėjimo prie projekto“,1 lapas, 1 egz. ir 2019-10-24 raštas Nr. S-151 „Patikslintas prašymas dėl prisidėjimo prie projekto“,1 lapas, 1 egz.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | Sudarytos sąlygos ekonominei plėtrai kaimo vietovėje | - |
| *Finansams* | - | - |
| *Socialinei aplinkai* | Sudarytos sąlygos kokybiškesniam gyventojų užimtumui | - |
| *Viešajam administravimui* | - | - |
| *Teisinei sistemai* | - | - |
| *Kriminogeninei situacijai* | - | - |
| *Aplinkai* | Patrauklesnė gyvenamoji aplinka kaimo vietovėje | - |
| *Administracinei naštai* | - | - |
| *Regiono plėtrai* | - | - |
| *Kitoms sritims, asmenims ar jų grupėms* | Numatomas teigiamas poveikis rajono gyventojams | - |

**Antikorupcinis vertinimas.** Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

vedėja \_\_\_\_\_\_\_\_\_ Žaneta Piepalienė